Čista ljubav (serija)
Čista ljubav hrvatska je telenovela snimana od proljeća 2017. do marta 2018. godine u produkciji televizije Nova TV, a u emitiranju je od 10. septembra 2017. godine. Autor serije je Nataša Buljan, koja je prethodno sudjelovala u stvaranju telenovele Prava žena. Režirali su je Josip Žuvan, Tanja Golić, David Kapac i Zoran Margetić. Snimana je u Zagrebu, Karlovcu i Jastrebarskom. Čista ljubav je ubrzo prikupila brojne simpatije kako u Hrvatskoj, tako i u susjednim državama, te je trenutačno najgledanija dramska serija na tim prostorima. U Hrvatskoj trenutno bilježi rekordnu gledanost od oko 767.000 gledatelja, što je 43,6% udjela u gledanosti. Sličnu gledanost bilježi i u okolnim državama, gdje se također uspješno emitira.